alexandrainst/scandi-wiki huggingface dataset:
Idiom

Idiom, eller fast ordforbindelse, er et uttrykk eller en vending som ofte er særegen for et språk. Betydningen av et idiom kan ikke utledes direkte fra betydningen av hvert ord som utgjør idiomet. Det er ofte få muligheter til å variere ordbruken og ordrekkefølgen i idiomet, med mindre man varierer for å lage et ordspill. Et eksempel er "Å bøye seg i hatten", som er en sammenslåing av "Å bøye seg i støvet" og "Å ta av seg hatten for". Begge idiomene betyr å vise respekt eller anerkjennelse, noe som kanskje gjør det lettere å slå dem sammen. 

Idiom utgjør en betydningsmessig helhet som er annerledes enn den betydning som en bokstavelig forståelse av uttrykkets enkelte deler legger opp til. Det norske uttrykket «å gå bort» kan bety «å dø», men en som kjenner ordene gå og bort vil ikke nødvendigvis forstå at uttrykket betyr å dø. 
Idiomer har ofte to forskjellige tolkninger – en bokstavelig og en overført (figurativ) betydning. For å bruke det samme eksemplet: Uttrykket «gå bort» kan også bety den konkrete handlingen at noen går bort fra der de befinner seg. Enkelte slike uttrykk brukes praktisk talt alltid i den overførte betydningen, som idiomer, mens andre brukes også mye bokstavelig.

Idiomer er ofte spesifikke for et språk, derfor vil en direkte oversettelse av idiomer til et annet språk gjerne føre til at den overførte betydningen forsvinner. En del idiomer eksisterer på flere språk, fortrinnsvis i beslektede språk, (å gå bort = to pass away), men språkvitenskapen har ikke påvist noen regelmessighet. På grunn av dette representerer idiomer en særlig utfordring for dem som lærer seg et nytt språk.

Mange idiomer var opprinnelig aktive metaforer. Senere ble de gjennom leksikalisering gjort til idiomatiske uttrykk hvor de ikke lenger aktivt fungerer som billedspråk.

Ordet idiom kommer fra gresk ἰδίωμα (idioma), «egenskap» eller «særegenskap».

Se også 
 Kjenning

Litteratur 
 Norske idiomordbøker
 Knut Lystad mfl. Rosinen i pølsa. 333 ord og uttrykk fra hverdagsspråket Kagge 2005
 Kjell Ivar Vannebo Katta i sekken og andre uttrykk. Bruk, bakgrunn og betydning Cappelen 2006

 Om idiomer
 Fernando, Chitra, Idioms and Idiomaticity, Oxford University Press, 1996
 George Lakoff og Mark Johnson  Hverdagslivets metaforer (original Metaphors we live by oversatt av Mie Hidle) ISBN 9788253024745

Terminologi
Lingvistikk
Greske ord og uttrykk
Kresek

Kresek er en by i provinsen Banten på Java i Indonesia. Befolkningen anslås (2005) til 110 300.

Byer i Indonesia
Java
Pasarkemis

Pasarkemis er en by i provinsen Banten på Java i Indonesia. Befolkningen anslås (2005) til 154 200.

Byer i Indonesia
Java
Sepatan

Sepatan er en by i provinsen Banten på Java i Indonesia. Befolkningen anslås (2005) til 118 400.

Byer i Indonesia
Java
Banjaran

Banjaran er en industriby i provinsen Vest-Java på Java i Indonesia. Befolkningen anslås (2005) til 165 100.

Byer i Indonesia
Java
Nu jazz

Nu jazz (også new urban jazz, elektro-jazz) er en stilretning fra slutten av 1990-årene, der jazzelementer forbindes med elektronisk musikk. 

Nu jazz er ikke en nøye definert stil, betegnelsen blir brukt for mange forskjellige varianter av moderne jazz. Sjangeren rekker fra house med jazz-elementer over brokenbeat til future jazz som også i utlandet særlig betegner norsk nu jazz. Sjangeren bir ofte betraktet som etterfølger av acid jazz, men i nu jazz er elektronikken enda mer i fokus. 

Betegnelsen nu jazz blir ikke brukt av musikerne selv. Det antas at uttrykket har oppstått gjennom marketing.

Musikere og band
Bugge Wesseltoft
Jaga Jazzist
Nils Petter Molvær
St. Germain, Frankrike, Jazz-House
Jazzanova, Tyskland
Filia Brazillia, Storbritannia, Brokenbeat
Cinematic Orchestra, Storbritannia
Woozoom

Jazzsjangre
Chen Shui-bian

Chen Shui-bian (kinesisk: 陳水扁 pinyin: Chén Shuǐbiǎn, Wade-Giles: Ch'en Shui-pien, født 12. oktober 1950 i landsbyen Kuantien i Tainan fylke på Taiwan) er en tidligere taiwansk politiker. Han var president for Taiwan (Republikken Kina) fra 2000 til 2008. Annette Lu var hans visepresident. I 2009 ble han dømt til livsvarig fengsel for økonomisk utroskap.

Offentlig virke 
Chen tiltrådte Demokratisk framskrittsparti, som tradisjonelt har støttet taiwansk uavhengighet. Da han ble president tok over 50 års Kuomintang-styre slutt i den kinesiske republikken på Taiwan. Selv om han har moderert sine standpunkter, er han en kontroversiell person i Republikken Kina på grunn av sin holdning til taiwansk uavhengighet.

Chen Shui-bian annonserte 31. mai 2006 at han gir fra seg makten etter en rekke skandaler i den nærmeste familien. Chen skulle ikke lenger lede landets regjering, og gav fra seg styringen til statsminister Su Tseng-chang. Chen var fortsatt formelt statsoverhode frem til 2008, men lovet å holde seg unna alle innenriksanliggender. 

I september 2009 ble han dømt til livstids fengsel og skadeerstatning for underslag, bestikkelser og hvitvasking av penger.

Hans dom ble ved anke omgjort til et 20 års fengselsopphold.

Per mai 2018 fikk han sitt soningsavbrudd (på grunn av helseproblemer), som begynte i januar 2015, forlenget for 14. gang.

Per juli 2020 hadde han fortsatt soningsavbrudd.

Referanser

Eksterne lenker 
 Human Rights Action Center - Free Chen Shui-Bian!
 Presidentens hjemmeside
 Uoffisiell side om presidenten

Personer fra Tainan
Taiwankinesiske politikere
Taiwankinesiske presidenter
Alumni fra Taiwans nasjonale universitet
Personer dømt for forbrytelser
Personer dømt for økonomisk kriminalitet
Åkrehamn

Åkrehamn er en by på Karmøy i Rogaland, med bystatus fra 2002. Byen inngikk i tettstedet Åkrehamn/Veavågen sammen med Vedavågen. Dette tettstedet hadde  innbyggere 1. januar 2013. Fra 2014 ble det regnet som eget tettsted med  innbyggere. Åkrehamn har kort avstand til de to andre byene på Karmøy, Kopervik og Skudeneshavn, og til Haugesund på fastlandet.

På Åkra ligger Åkrehamn videregående skole (yrkesfaglig). Her ligger også Åkra gamle kirke, Åkra nye kirke og den nye Åkrahallen som kom i 2020.

Åkrehamn har fostret Jostein Grindhaug, Karl Magnus Sjøen og Jesper Saltvik Pedersen.

Åkrasanden ble i 2014 kåret til Norges flotteste strand, og fikk det blå flagget som er symbol på internasjonal miljøsertifisering for strender og marinaer.

Åkrehamn Kystmuseum viser hvordan livet på Åkrehamn var før i tiden, museet har også mye informasjon om kontakten mellom Vest-Karmøy og USA.

Åkrehamn tilbyr flotte naturopplevelser, en av dem er turen langs natur-og kulturstien som strekker seg mellom Åkra og Ferkingstad, her ligger fornminner og kulturminner som er å se langs strekningen.

Referanser

Eksterne lenker 
 Åkrehamns nettsted
  Åkrehamn Veksts nettsted

Bosetninger i Karmøy
Byer i Rogaland
Tettsteder i Rogaland
Charlton Athletic FC

Charlton Athletic Football Club er en engelsk fotballklubb.

Klubben ble stiftet i 1905, og ble valgt inn i The Football League i 1921. «The Addicks», som er kallenavnet til Charlton, spiller hjemmekampene sine på The Valley i Charlton. Charlton er et sted i bydelen Royal Greenwich som ligger i det sørøstlige London. Kallenavnet kommer fra "Haddock"—etter fish and chips-sjappen eid av en stor fan der spillerne fikk gratis fish and chips når de vant en kamp.

Klubben har et uvanlig nært forhold til fansen, som opprinnelig bygde stadionområdet øst i Royal Borough of Greenwich. På grunn av nye krav til stadia måtte klubben flytte ut i 1984 og ble da del av Football Leagues første ground share med Crystal Palace FC. Forholdet mellom de to klubbene ble verre og verre, i 1992 flyttet Charlton til Upton Park, West Hams stadion, i påvente av et nytt supporter-bygd Valley-stadion. 5. november 1992 flyttet Charlton hjem, dette startet en storhetstid i klubben der man rykket opp til Premier League under manager Alan Curbishley.

Etter flere år i lavere divisjoner etter nedrykket fra Premier League i 2007 tok Chris Powell over klubben i slutten av 2010/11-sesongen. Etter sesongslutt beholdt han kun fire spillere og skiftet ut nesten hele laget. I motsetning til konvensjonell visdom der man må bygge opp et lag over tid, fikk Powell til en komplett dominanse av League one og Charlton vant opprykk til Championship med overbevisende margin, som Englands første lag til å matematisk kvalifisere seg for opprykk den sesongen. Chris Powells uttalte mål er å bringe Charlton tilbake til "der de var da jeg spilte", altså Premier League.

Meritter

Beste ligaresultat: Nr. 2 i 1936/37.
Vinner av 1. divisjon (gamle 2. divisjon): 1999/00.
Vinner av 3. divisjon (sør): 1928/29 og 1934/35.
Finalist i FA-cupen: 1946.
Beste resultat i Ligacupen: 4. runde i 1963, 1966 og 1979.  
Finalist i Full Members Cup: 1987.
Vinner av League One: 2011/2012
Taperen i Notre Dam: 1200/12500

Engelske landslagsspillere
Siden klubben ble stiftet i 1905 har Charlton hatt 11 engelske landslagsspillere. Til sammen har disse spilt 22 kamper, og scoret 3 mål. I 15 av kampene har spilleren fra Charlton vært med fra start, men det engelske landslaget har fortsatt ikke hatt en kaptein som representerte Charlton på klubbnivå, om man da ikke teller Scott Parker som først ble England-kaptein etter overgang til Tottenham Hotspur.

Norske spillere
Thomas Myhre skrev en 1-årskontrakt med klubben den 7. august 2005.
Tom Henning Hovi spilte to kamper for Charlton i januar 1995.

Managere

Listen inkluderer ikke midlertidige managere

Spillerstall
Oppdatert 29. september 2022.

Utlånte spillere

Referanser

Eksterne lenker 
 

Fotballag i England
Greenwich
Fotballag etablert i 1905
Sport i London
Sport i England i 1905
Comber

Comber er en by i Down i Nord-Irland. Den ligger på Ardshalvøya. 

Thomas Andrews, som ledet arbeidet med konstruksjonen av RMS «Titanic», ble født i Comber. Byen er også kjent for Comber Whiskey, som ikke har blitt produsert siden 1953. De flaskene som fortsatt finnes, omsettes for høye priser.

Området rundt Comber er et sentrum for potetdyrking i denne delen av Irland.

Bilder

Eksterne lenker 
 

Byer i Down
Middlesbrough FC

Middlesbrough Football Club er en engelsk fotballklubb som ble stiftet i 1876 og ble valgt inn i The Football League i 1899. «Boro», som er kallenavnet til Middlesbrough, spiller hjemmekampene sine på Riverside Stadium i Middlesbrough. Byen Middlesbrough ligger i den engelske regionen Nordøst-England, omtrent sju mil sør for Newcastle, og 11 mil nordøst for Leeds.

Meritter 

 Vinner av 1. divisjon (gamle 2. divisjon): 1994/95.
 Vinner av 2. divisjon: 1926/27, 1928/29 og 1973/74.
 Finalist i UEFA-cupen: 2006
 Finalist i FA-cupen: 1997.
 Finalist i ligacupen: 1997, 1998 og 2004.
 Finalist i Zenith Data Systems Cup: 1990.

Middlesbroughs managere

Spillerstall 
Oppdatert 17. september 2022.

Utlånte spillere

Referanser

Eksterne lenker 
 
  ComeOnBoro.com
  Fans Online: The UK's No.1 Independent Fans Network - Middlesbrough 

Fotballag i England
North Yorkshire
Fotballag etablert i 1876
Sport i England i 1876
Magelang

Magelang er en by i provinsen  Midt-Java på Java i Indonesia. Befolkningen anslås (2005) til 111 500.

Eksterne lenker 
 

Byer i Indonesia
Java
Etableringer i 907
Bosetninger etablert i 900-årene
Manado

Manado er en by i provinsen Nord-Sulawesi på Sulawesi i Indonesia. Innbyggertallet anslås (2005) til 451 900. Byen er delt i fem distrikter: Wenang, Sario, Malalayang, Molas og Mapanget.

Det nederlandske ostindiske kompani bygget et fort i Manado i 1658. Den javanesiske prins  Diponegoro ble sendt i eksil til Manado av nederlenderne i 1830. Den engelske biologen Alfred Wallace besøkte Manado i 1859 og priste dens skjønnhet. Byen ble sterkt ødelagt under annen verdenskrig og ble bombet på nytt i 1958 av det indonesiske luftvåpen. 

Manado er et viktig turistmål og innfallsporten for viderereise av dykkere som vil til andre destinasjoner i provinsen Nord-Sulawesi, som øya Bunaken ikke langt fra byen. Andre reisemål i området er i Tondanosjøen og Lokonfjellet.

Byer i Indonesia
Sulawesi
Bosetninger etablert i 1623
Subwoofer

Subwoofer (fra engelsk sub- = under, og woofer = høyttaler beregnet på å gjengi lavfrekvent lyd) er en høyttaler som er konstruert for å gjengi lydfrekvenser i bassområdet, som en normal høyttaler har problemer med å gjengi, typisk i området 5-120 Hz - dvs. også lydsvingninger under det som normalt oppfattes med hørselen (jf. infralyd). En subwoofer gjengir de frekvensene man føler mer enn man hører, og til dels ikke hører i det hele tatt.

På norsk brukes også begrepet «basshøyttaler» eller «basskasse».  Slike høyttalere er gjerne i bruk som tilbehør på kinosaler, der spesielle filmer bruker lydeffekter for å skape forsterket tilskueropplevelse av for eksempel jordskjelv eller eksplosjoner. Slike høyttalere er vanligvis av de største som blir laget.

Enkelte lydentusiaster (audiofile) regner subwoofer som nødvendig tilbehør for å få en fullstendig musikkopplevelse, også hjemme.

Elektroakustikk
Øksfjord

Øksfjord (nordsamisk: Ákšovuotna, kvensk: Aksuvuono) er et tettsted og administrasjonssenteret i Loppa kommune i Finnmark. Tettstedet har  innbyggere per 1. januar.

Øksfjord har ferjeforbindelse til Bergsfjord, Tverfjord, Sør-Tverfjord og Hasvik. Det er hurtigbåtforbindelse til blant annet Hammerfest og Hasvik og stedet har anløp av Hurtigruten. Nærmeste by er Alta som ligger omtrent 120 kilometer fra tettstedet. Fylkesvei 882 gir veiforbindelse til europavei 6 i Langfjordbotn. Veien ble bygget på 1960-tallet.

Øksfjord hadde tidligere en sildoljefabrikk som ble nedlagt på 1980-tallet. Stedet har en fôrfabrikk og fiskeoppdrettsanlegg. Øksfjord kirke sto ferdig i 1954. I et norsk raid 11. april 1941 ble maskineriet på sildoljefabrikken Njord sprengt og ødelagt.

Øksfjord var en av mange bygder i Finnmark som ble brent ned under den tyske evakueringen i 1944.

Referanser

Litteratur 

Tettsteder i Troms og Finnmark
Hurtigrutens anløpssteder i Troms og Finnmark
Fergesteder i Troms og Finnmark
Bosetninger i Loppa
Fiskevær i Troms og Finnmark
Finnmark 1944-45
Artikler i sjøfart-prosjektet
Prestestranda

Prestestranda er et tettsted og administrasjonssenteret i Drangedal kommune i Telemark. Tettstedet har  innbyggere per 1. januar . Lokalt brukes gjerne bare Stranna, mens Statistisk sentralbyrå bruker Preststranda.

Stedet ble først utbygget etter at jernbanestasjonen ble lagt der da Sørlandsbanen fra Bø til Kragerø åpnet i 1927. Stedet, som ligger i nordenden av innsjøen Toke, ble anlagt på prestegårdens grunn, derav navnet. Her finnes blant annet Drangedal kirke, flere dagligvarebutikker og andre forretninger, kaféer, apotek, vinmonopol, bank, bensinstasjoner og ladestasjoner for el-bil, samt Drangedal bygdetun og Drangedal 10-årige skole.

Referanser 

Tettsteder i Vestfold og Telemark
Bosetninger i Drangedal
Filetternavn

Et filetternavn (også kalt filendelse eller filnavnsuffiks) er et ekstra sett med (vanligvis) alfanumeriske tegn som legges til på slutten av et filnavn, slik at brukeren (og programvaren) raskt kan se hvilken type data filen inneholder. Det er en av flere populære metoder for å skille mellom ulike filformater.

Filbehandlingsprogrammer som Windows Explorer kan ha definert applikasjoner for praktisk talt alle filetternavn, for eksempel et tekstredigeringsverktøy for .txt, et tekstbehandlingsprogram for .doc, en nettleser for .htm eller .html, en PDF-viser eller -editor for .pdf, et grafikkprogram for .png, .gif eller .jpg, osv.

Noen vanlige filetternavn
 .txt – tekstfiler — uten informasjon om formatering eller presentasjon.
 .html/.htm – Tekstdokumenter for WWW (lagret i henhold til spesifikasjonene for Hyper Text Markup Language).
 .jpeg/.jpg - Bilder.
 .mpeg/.mpg – Videofiler.
 .wav og .mp3 – Lydfiler.
 .java .pas .m .c .cpp .h – Kildekode (Java, Pascal, Matlab og C/C++).
 .iso – inneholder et filsystem (enten ISO-9660 eller UDF).

Eksterne lenker
 Detaljerte beskrivelser av filetternavn
 Liste over filetternavn
 File-Extension.info
 wotsit
 DotWhat.net
 Fileinfo.net
 File extensions database

Datastrukturer
Ballymena

Ballymena er en by i Antrim i Nord-Irland. Byens irske navn, Baile Meánach, betyr «Midtbyen». Den er administrasjonssenter for distriktet Mid and East Antrim.

Byen ligger i området som kalles Nord-Irlands «bibelbelte». Den ble under bosetningen i Ulster i det 17. århundre tatt over av skotske bosettere. De bygde opp en sterk linindustri, og fabrikkeierne ble så beryktet for å være gjerrige under prisforhandlinger at byen fikk tilnavnet «Irlands Aberdeen». 

I tidlig irsk middelalder sto et stort slag her mellom den senere overkongen Niall Glundub og de lokale småkongene.

Eksterne lenker 
 

Byer i Antrim
Newtownards

Newtownards er en by i Down i Nord-Irland. Newtownards ligger på Ardshalvøya. 

Over byen står det omkring 30 m høye Scrabotårnet, som er plassert på en 150 m høy vulkansk plugg.

Blant kjente personer fra Newtownards finner man Blair Mayne, en av de fremste veteranene fra Special Air Service under andre verdenskrig.

Eksterne lenker 
 

Byer i Down
Donaghadee

Donaghadee (ofte bare kalt Dee) er en by i Down i Nord-Irland. Den ligger på Ardshalvøya på Nord-Irlands østkyst, omkring 29 km fra Belfast og 8 km fra Bangor. 

Byen er mest kjent for sitt fyrtårn og sin havn. Fiskerhavnen har vært der minst siden det 17. århundre. Byggingen av den nåværende havnen startet i 1821, først under ingeniøren John Rennie den eldre, og deretter under hans sønn, John Rennie den yngre. Havnen ble laget slik at den var dyp nok for dampskipene som krysset Irskesjøen til Portpatrick i Skottland. Kjernen i havneanlegget er bygget av kalkstein fra Moelfre-steinbruddene på Anglesey i Wales, mens de ytre veggene er i lokal stein. Det går ferger til Copelandøyene.

Ifølge Guinness rekordbok er puben Grace Neills i sentrum av Donaghadee Irlands eldste pub som er i drift. Den ble åpnet i 1611 under navnet King's Arms.

Eksterne lenker 
 

Byer i Down
Copelandøyene

Copelandøyene er fellesnavnet på øyene Lighthouse, Mew og Copelandøya utenfor Donaghadee i Nord-Irland.

Det er båtforbindelse til øyene fra Donaghadee.

Eksterne lenker 
 

Øyer i Storbritannia
Nord-Irlands geografi
Bangor (Nord-Irland)

Bangor er en by i Down i Nord-Irland. Den er en kystby på sørsiden av Belfast Lough, som vokste opp ved et kloster grunnlagt av St. Comgall i 586. Klosteret er kjent som stedet hvor Antiphonarium Benchorense ble skrevet, og en kopi av manuskriptet er utstilt i byens kultursenter. 

Byen er den tredje største i Nord-Irland, og er administrasjonssenter for distriktet North Down. Den har en marina som også er blant Nord-Irlands største. Royal Ulster Yeacht Club har sitt hovedkvarter der. 

Fordi Bangor ligger nær Belfast og er forbundet med den gjennom veien A2 og en jernbanelinje, har den et visst preg av å være en forstad til Belfast. Det finnes noe lett industri, men mange av innbyggerne er pendlere. Turisme er en viktig næringsvei, og det er planer (pr. 2004) om å oppruste området ned mot sjøen. 

Fredsprisvinneren og unionistpolitikeren David Trimble og Formel 1-føreren Eddie Irvine er begge opprinnelig fra Bangor.

Referanser

Eksterne lenker 
 

Byer i Down
Bangor

Bangor kan vise til:

I Det forente kongerike Storbritannia og Nord-Irland
Byene med dette navnet i Wales og Nord-Irland er begge grunnlagt i det 6. århundre, og det er vanskelig å si hvilken som er det opprinnelige Bangor. 

Bangor i Down, Nord-Irland
Bangor i Gwynedd, Wales
herunder Bangor bispedømme og University of Wales, Bangor
Bangor-Is-y-Coed (Bangor-on-Dee) i Maelor, Wrexham, Wales

I USA

Bangor, California
Bangor (Maine)
Bangor, Michigan
Bangor, New York
Bangor, Pennsylvania
Bangor, Washington, eb del av marinens Base Kitsap
Bangor, Wisconsin
Bangor (by), Wisconsin
Bangor, Iowa
Bangor, Bay County, Michigan
Bangor, Van Buren County, Michigan
Bangor, Minnesota
Bangor, Sør-Dakota
East Bangor, Pennsylvania

I Australia

Bangor, en forstad til Sydney

I Canada

Bangor, Prince Edward Island
Bangor, Nova Scotia
Bangor, Saskatchewan
Bangor Lodge, Saskatchewan
Bangor Road, Prince Edward Island
Bangor, Ontario
Ancona

Ancona er en by i Italia med om lag 100 000 innbyggere. Byen ligger ved Adriaterhavet, er hovedstad i regionen Marche og hovedby i provinsen Ancona

Byen var blant de fem kystbyene i dette området som i middelalderen gikk under samlebetegnelsen Pentapolis. 
Nordland fylkeskommune inngikk samarbeidsavtale med Marche og Ancona i oktober 2010.

Når byen ble en romersk koloni er uvisst. Den ble okkupert som marinebase i illyriske krigen i 178 f.Kr. Julius Cæsar tok besittelse av byen rett etter at han hadde krysset elven Rubicon. Dens havn var betydelig viktighet i romersk keisertid da den lå nærmest Dalmatia. Trajan utvidet den og bygde et nord kaianlegg med sin syriske arkitekt Apollodoros fra Damaskus. Ved begynnelsen av kaiene står triumfbue i marmor med en enkel hvelving og uten basrelieff (intaglio). Den ble reist til keiserens ære i 115 av senatet og det romerske folk. En tilsvarende maritim triumfbue ble reist i England ved den romerske festningen Rutupiæ ved Richborough i Kent.

Kjente personer 
Cyriaco av Ancona
Nicola Bertucci
Eduard von Böhm-Ermolli (østerriksk)
Franco Corelli
Vito Volterra
Virna Lisi

Referanser

Eksterne lenker 
 

Byer i Marche
Kommuner i provinsen Ancona
Eksarkatet Ravenna
Departementenes sikkerhets- og serviceorganisasjon

Departementenes sikkerhets- og serviceorganisasjon (DSS), tidligere Statens forvaltningstjeneste og senere Departementenes servicesenter) er et norsk statlig forvaltningsorgan med ansvar for å levere fellestjenester til regjeringens departementer. DSS er underlagt Kommunal- og moderniseringsdepartementet og har til sammen ca. 750 ansatte i 2019. Hovedkontoret er lokalisert ved Schandorffs plass (Akersgata 64), men ellers har DSS medarbeidere i samtlige bygg i Regjeringskvartalet.

Erik Hope overtok som leder av DSS i en seksårig åremålsstilling etter Kjell Arne Knudsen

DSS ble etablert i 1979 ved at blant annet Statens Trykningskontor og Regjeringens Kontorkasse ble skilt ut som egen organisasjon. I 1982 ble Statens innkjøpssentral innlemmet. Fra 1992 fikk organisasjonen navnet Statens forvaltningstjeneste I januar 2014 endret DSS navn fra Departementenes servicesenter til Departementenes sikkerhets- og serviceorganisasjon.

Avdelinger 
DSS er organisert i fem tjenesteytende avdelinger.

 Avdeling for Facility Management, har medarbeidere fordelt på fem seksjoner: Seksjon for nytt regjeringskvartal, Seksjon for miljø- og arealutvikling, Seksjon for logistikk og post, Seksjon for grafiske tjenester samt Renhold og miljø. Avdelingen har eget hustrykkeri.
 Avdeling for kommunikasjon og HR har medarbeidere fordelt på seksjonene: Seksjon for HR, Seksjon for kundekontakt og kommunikasjon, Seksjon for informasjonstjenester samt Bedriftshelsetjenesten. Avdelingen har også ansvar for Statens servicesenter i Engerdal.
 Avdeling for digitale tjenester har ansvar for IKT-systemer i departementene, og har medarbeidere fordelt på seksjonene: DSS brukerservice, Seksjon for IT-drift, Seksjon for prosjekt og løsningsdesign, Seksjon for porteføljestyring, strategi og kundekoordinering, Seksjon  for formidlings- og samhandlingstjenester samt Seksjon for innholds- og medieproduksjon.
Avdeling for virksomhetsstyring og anskaffelser har medarbeidere fordelt på seksjonene: Seksjon for plan, Seksjon for økonomistyring, Seksjon for sikkerhet og beredskap samt Seksjon for anskaffelser.
 Sikkerhetstjenesteavdelingen tar seg av vakthold, resepsjon og overvåkningssystemer for regjeringskvartalet, utenriks- og miljøverndepartementet samt Høyesterett. Avdelingen er delt i fem seksjoner: Seksjon for lederstøtte, analyse og beredskap, Seksjon for operativ sikringstjeneste, Seksjon for spesialiserte sikringstjenester, Seksjon for besøk og adgangskontroll samt Seksjon for teknisk sikring.

Referanser

Eksterne lenker 
 

Vakthold
Norske statlige myndigheter
Cookstown

Cookstown er en by i Tyrone i Nord-Irland. Byen ble grunnlagt i 1609 av Alan Crooke, under bosetningen i Ulster. Den er administrasjonsby for distriktet Cookstown.

Den viktigste severdigheten er Ardboekorset, et irsk høykors fra det 9. eller 10. århundre med 22 paneler som viser scener fra Bibelen.

Eksterne lenker 
 

Byer i Tyrone
Bosetninger etablert i 1609